Diari Oficial de la Generalitat Valenciana


Sumari del DOGV 5016, del 30-05-2005 (2005/5262)

RESOLUCIÓ de 31 de gener de 2005, del Servici Territorial d'Energia, per la qual s'autoritza a Iberdrola Distribución Eléctrica, SAU, la construcció d'una línia aèria trifàsica a 20 kV, secc. A 110, des de la nova ST la Vall d'Uixó a la línia Alfondeguilla, derivació a CTC Montalar II a la Vall d'Uixó, al terme municipal de la Vall d'Uixò (Castelló), corresponent a l'expedient de referència ATLINE/2003/294/12 (projecte 104/03), s'aprova el projecte d'execució i es declara en concret la utilitat pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5016

Data del DOGV
:   30-05-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/5262


Data del document
:   31-01-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Vall d'Uixó, la
    * subministrament d'energia elèctrica
    * empresa privada

RESOLUCIÓ de 31 de gener de 2005, del Servici Territorial d'Energia, per la qual s'autoritza a Iberdrola Distribución Eléctrica, SAU, la construcció d'una línia aèria trifàsica a 20 kV, secc. A 110, des de la nova ST la Vall d'Uixó a la línia Alfondeguilla, derivació a CTC Montalar II a la Vall d'Uixó, al terme municipal de la Vall d'Uixò (Castelló), corresponent a l'expedient de referència ATLINE/2003/294/12 (projecte 104/03), s'aprova el projecte d'execució i es declara en concret la utilitat pública. [2005/5262]
  
Examinats els antecedents que es troben en l'expedient ATLINE/2003/294/12 (projecte 104/03) del Servici Territorial d'Energia, tramitat a instància de la mercantil Iberdrola Distribución Eléctrica, SAU (en avant Iberdrola).
  
Antecedents de fet
  
Primer. El 4 de desembre de 2003, Iberdrola va sol·licitar autorització per a la construcció d'una línia aèria trifàsica a 20 kV, secc. A 110, des de la nova ST la Vall d'Uixó a la línia Alfondeguilla, derivació a CTC Montalar II a la Vall d'Uixó, al terme municipal de Vall d'Uixó.
  
Segon. El dia 23 de desembre de 2003 es van satisfer les taxes del citat expedient, i s'inicia la seua tramitació.
  
Tercer. Es va iniciar la corresponent informació pública del projecte per mitjà de la publicació en el Diari Oficial de la Generalitat Valenciana del 25 de juny de 2004, en el Butlletí Oficial de la Província del 3 d'agost de 2004 i en el periòdic Mediterráneo del 24 de juny de 2004. Així mateix, es va publicar l'anunci corresponent en el tauler de edictes de l'Ajuntament de la Vall d'Uixó. Durant el període d'informació publica no s'han presentat al·legacions.
  
Quart. Amb data 4 de maig de 2004 es va tramitar la separata a l'Ajuntament de la Vall d'Uixó, com també a la Direcció General de Carreteres del Ministeri de Foment i a la Xarxa Elèctrica d'Espanya, SA, on tots estos establixen els corresponents condicionats.
  
Cinqué. El dia 14 de maig de 2004, per part de personal tècnic del Servici Territorial d'Energia, es va emetre un informe tècnic sobre el projecte.
  
Sisé. D'acord amb la documentació presentada l'objecte de la sol·licitud és millorar i ampliar la xarxa aèria de mitjana tensió de distribució d'energia elèctrica per a subministrar un servici elèctric regular, i es consideren les previsions d'expansió del territori inclòs en la dita instal·lació.
  
Fonaments de dret
  
Primer. Vistos els preceptes de la Llei 54/1997, de 27 de novembre, del Sector Elèctric, així com el Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, així com la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
Este Servici Territorial d'Energia resol:
  
Primer. Autoritzar a Iberdrola Distribución Eléctrica, SAU, la construcció d'una línia aèria trifàsica a 20 kV, secc. A 110, des de la nova ST la Vall d'Uixó a la línia Alfondeguilla, derivació a CTC Montalar II a la Vall d'Uixó, al terme municipal de la Vall d'Uixó (Castelló), corresponent a l'expedient de referència ATLINE/2003/294/12 (projecte 104/03), i les característiques principals del qual són les següents:
  
Lloc de la instal·lació: terme municipal de la Vall d'Uixó (Castelló).
  
Característiques principals: una línia aèria trifàsica a 20 kV, secc. A 110 de 684 m. des de la nova ST la Vall d'Uixó a la línia Alfondeguilla, derivació a CTC Montalar II a la Vall d'Uixó, al terme municipal de la Vall d'Uixó (Castelló).
  
Projecte tipus: línia aèria de MT 1451/0105/1, tipus A-110 amb aïllament suspés.
  
Pressupost: 16.982,98 euros.
  
Segon. Declarar en concret la utilitat pública de les instal·lacions autoritzades en el punt primer de la present resolució, a l'efecte assenyalat en la Llei 54/1997, de 27 de novembre, del Sector Elèctric, i la urgent ocupació dels béns i els drets afectats que s'indiquen a continuació:
  
Tercer. Aprovar el projecte d'execució amb les condicions següents:
  
a) Les obres hauran de realitzar-se d'acord amb el projecte presentat amb les variacions que, si és procedent, se sol·liciten i s'autoritzen.
  
b) El termini de posada en marxa serà de sis mesos.
  
c) El titular donarà compte de la terminació de les obres al Servici Territorial d'Energia, que hi adjuntarà el certificat tècnic de la instal·lació, a l'efecte de la posada en servici.
  
d) L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
e) El titular de la instal·lació tindrà en compte, per a la seua execució, el compliment dels condicionats que han sigut establits per l'Ajuntament de la Vall d'Uixó, la Direcció General de Carreteres del Ministeri de Foment i la Xarxa Elèctrica d'Espanya, SA.
  
L'Administració deixarà sense efecte la present resolució en qualsevol moment en què observe l'incompliment de les condicions imposades en esta.
  
Contra esta resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures, en el termini d'un mes, comptador a partir del dia següent de la publicació de la present, d'acord amb el que establix l'article 115 la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Esta publicació es realitza igualment a l'efecte que determina l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de notificació de la present resolució als titulars desconeguts o el domicili dels quals s'ignora o aquells en què, intentada la notificació, no s'haguera pogut practicar.
  
Castelló 31 de gener de 2005.- El cap de l'Àrea d'Energia (PD Resolució del director general d'Energia de data 24.03.04): Fernando Fabra Gasset.